JohanHeinsen/ENO huggingface dataset:
Viborger Samler, 1839-10-07
Da Kamrene ere fraværende, har Kongen, der er vis paa Marschal Soult, fri Haand til at drive sin Villie igjennem, uden at bekymre sig om Journalernes Modstand. Den offentlige Mening er imidlertid bekjendt, og, naar Rusland gjorde et Jndfald i Tyrkiet, kunde et Modstød have Krigen til Følge. Men Virkningerne deraf turde let blive betænkelige, og kunde lettelig bevirke en Reaction i republicansk eller bonapartistisk Aand. Men en saastor og livelig Opposition vilde Regjeringen ikke være voxen. J de udenlandske Anliggenders Bestyrelse maa man aldrig tabe af Sigte, at man ikke tør overskride et vist Punct. Vel er Kongen Styrer af de udenrigske Forhold, dog tør han ikke opoffre Alt, og der gives Tilstaaelser, man ei vilde tilgive ham. Saaledes vilde Russernes Fremrykken maaskee tvinge den franske Regjering til at gjøre Militairudrustninger, til hvilke man nu er meget utilbøielig. Med Hensyn til Kongens Sindelag angaaende Don Carlos og de spanske Anliggender, da frygter han i Spanien for to Ting: Carlismen og Revolutionen. Det er klart, at, dersom Don Carlos havde seiret, vilde det legitimistiske Parti i Frankerig derved have vundet stor Kraft. Don Carlos's Fald ophæver denne Vanskelighed. Denne Prinds er ikke meere at frygte. Der staaer nu kun tilbage at holde Bevægelsespartiet i Ave. Dette har sin Hovedstyrke i Madrid, Middelpunctet for den demagogiske Færd. Det er Kongens Tanke, at pacificere Spanien; men man troe ikke, at han skulde have opgivet den Plan, at formæle Carl den Femtes (D. Carlos's) Søn med Spaniens unge Dronning. Decazes's Mission til Spanien giver Anledning til forskjellige Rygter. Medens den legitimistiske Gaz. de Fr. for nylig kun ganske ubestemt antydede et Ægteskabs andragende, læser man idag i et andet Blad, at der handles om Dronningen af Spaniens Formæling med Hertugen af Remours, og man troer, at det, uagtet Englands Jndvendinger, vil lykkes Hertugen af Decazes at bringe Ægteskabet istand, og dernæst ogsaa, som Afsending fra den franske Prinds, at vies til den unge Jsabella. – Derimod siger Commerce: "Det synes vist, at det franske Cabinet i dette Øieblik beskæftiger sig med at bringe en Overeenskomst istand imellem Don Carlos og Regjeringen i Madrid, og saaledes under visse Betingelser at formaae Jnfanten til at frasige sig sine Rettigheder til den spanske Throne. Man forsikkrer, at denne vigtige Mission er overdragen til Hertugen af Decazes. Endskjøndt vi billige denne Underhandling, kunne vi dog ikke undlade at beklage, at Regjeringen atter vil lade en forhenværende Minister fra Restaurationens Tid spille en activ Rolle paa den politiske Skueplads. Jgien et nyt Beviis paa, at Hoffet fuldkommen behersker Cabinettet. Det er mærkeligt, at den personlige Styrelse aldrig har taget saameget Overhaand som netop nu, da vi besidde et Cabinet, der kalder sig parlementarisk Man kjender den directe Jndflydelse, som Hoffet udøver paa Ministeriet."
Viborger Samler, 1839-10-07
Moniteuren melder, at Kongen har skjenket Æreslegionsordenen til en Negerfyrste ved Floden Gabon i Guinea. Fyrsten er under Navnet Kong Dionysius bekjendt for de Søfarende, som han har beviist mange Tjenester. Jstedet for en Belønning har han udbedet sig Æreskorset. Hans Broder har tjent i den keiserlige Garde som Underofficier.
Viborger Samler, 1839-10-07
J Nantes er afbrændt en Cavallerie-Caserne, 6 Mennesker ere omkomne, og 27, saarede.
Viborger Samler, 1839-10-07
Nyeste Postefterretninger. Orienten. Wien, den 26de Septbr. Lord Ponsonby's Andragende, om det ikke maatte tillades de forenede Escadrer at overvintre i Marmorhavet, er afslaaet af Divanet. J hele Macedonien, Rumelien, Albanien og Bosnien er Roligheden uforstyrret.
Viborger Samler, 1839-10-07
Den store Jldebrand i Salonichi (den 8de Septbr.) vedvarede i 17 Timer. 1000 Huse og ligesaa mange Boutiquer ere afbrændte. Jlden var ikke paasat.
Viborger Samler, 1839-10-07
Malta. Vore Blade meddele Underretning om en tyrkisk Thronprætendent, der udgiver sig for en Søn af den i Aaret 1808 strangulerede Mustapha den Fjerde. Prætendenten kalder sig Achmed Nadir eller Nadir Bey, og opholder sig nu for Tiden paa Malta. Han siger, at han aldrig har anmodet de europæiske Cabinetter om Bistand, og at han nærer det Haab, at Gud og den tyrkiske Nation ville kalde ham, naar det er Tid, til Thronen. Jøvrigt forsikkrer han, at ærgjerrige Planer ere ham fremmede. – Derimod forsikkrer den tyrkiske Oberst Eyub Bei, der ligeledes opholder sig paa Malta, at han meget godt kjender denne Eventyrers foregaaende Liv og Levnet. "Achmed Nadir" skriver den tyrkiske Officier – er en Søn af en polsk Oberst, der traadte i tyrkisk Tjeneste, og antog Muhammeds Lære. Achmed stod en Tidlang i Chosrews Tjeneste, men bortjoges paa Grund af nogle slette Streger. Saaledes gik det ham ogsaa hos Jbrahim Pascha, der endog truede med at lade Hovedet slaae af ham. Efter flere Eventyr gik han til Paris og London, hvor han, da hans Ressourcer vare udtømte, tryglede om en Secretairs Plads hos de tyrkiske Gesandtskaber." Maltheseravisen Portafoglig tilføier: "Nadir havde den Kjekhed endog at gjøre Lord Palmerston sin Opvartning, og underholde ham om sine Thronprætentioner. Den brittiske Minister underrettede strax Reschid Pascha om det Passerede. Men denne gav det korte Svar, at man maatte ansee Mennesket for vanvittigt."
Viborger Samler, 1839-10-07
Spanien. Det spanske Budget for Regjeringsaaret 18391840 anslaaer Udgifterne til 1,650,301,974 Realer, men Jndtægterne til – 715,096,832 Realer. og bebuder altsaa et Deficit af 935,205,136 Realer. Dette Deficit falder imidlertid ned til 442,784,983 Realer, naar paa Grund af Fredens Gjenoprettelse de overordentlige Udgifter for Krigsministeriet bortfalde. Stats gieldens Renter og Afdrag udkræve 306,568,289 Realer; men betales end ikke denne Sum, blev der dog et Deficit tilbage af over 100 Mill. Realer. (102 1/2 Reales de Plata - 9 1/2 Spec.) Hamborg, den 4de Octbr. Den sidste Londoner Post af 1ste Octbr. bringer Efterretninger og Hvedeprisernes Dalen. Ny Hvede solgtes 8 a 10 S. billigere end for 8 Dage siden. Pengemangelen vedbliver paa Børsen i London, og isærdeleshed er det vanskeligt for Dem, der speculere i spanske Fonds, at faae de nødvendige Summer, for at kunne holde deres Papirer indtil Midten af næste Maaned. De skulle, ifølge en Børsberetning i Courier, være nødte til at betale 25 a 30 pe. for at kunne erholde de fornødne Penge. Paa Consol er Disconto 9 pe.
Viborger Samler, 1839-10-07
Man vil vide, at Ministeriet har tilbudet Lord Minto, den nuværende første Admiralitets=Lord, General-Gouverneur Posten i Ostindien, og at det havde bestemt Greven af Clarendon til Lord Minto's Successor i Admiralitetet. Lord Minto skal imidlertid have givet et af slaaende Svar.
Viborger Samler, 1839-10-07
Paa Londoner-Børsen vilde man vide, at Hertugen af Palmella var udnævnt til Præsident for det nye portugisiske Ministerium.
Viborger Samler, 1839-10-07
Frankerig. Paris, den 30te Septbr. Regjeringen har fra Bayonne erholdt følgende Telegraph-Efterretning: "Den franske Consul i Bilbao har den 27de Septbr. erholdt Efterretning om, at den af Cortes udnævnte Commission angaaende Discussionen om de baskiske Provindsers Fueros har med stærk Majoritet, erklæret sig for disses Opretholdelse.
Viborger Samler, 1839-10-07
Jndenlandske Efterretninger. Kjøbenhavn, 5te October. De specielle Revner i denne Uge have, med nogle faa Timers Undtagelse, været særdeles begunstigede af Veiret. Glædeligt har det været at see vor alderstegne Konge hver Dag fra den tidlige Morgen til henimod Middag til Hest at inspicere Tropperne med samme Livlighed og Raskhed, som vi ere vante til fra gamle Tider. (Berl. Td.)¬
Viborger Samler, 1839-10-07
J den senere Tid er det flere Gange skeet, at Vogne, hvori Personer af det kongelige Huus kjørte, ere væltede. Saaledes kjørte Prindsesse Julianes Kudsk en Aften i Bagsværd saa voldsomt mod en Steendynge, at Vognen kastedes aldeles omkuld, uden at dog de i Vognen værende Personer kom til nogen Skade. Da Hertugen og Hertuginden forleden Aften kjørte fra et Bal hos PrindsFordinand, løb begge Baghjulene af Karethen paa Amalienborg Slotsplads, men ogsaa dengang slap de i Vognen værende fyrstelige Personer med Skrækken. Naar man erindrer, at at det ogsaa var ved en kongl. Kudsk Uforsigtighed, at Hr. Hagen brak sit Been paa Volden, hvilket havde hans Død til Følge, og desuden en Mængde, andre Tilfælde, hvorved Ulykker let kunde være afsted komne ved kongelige Kudskes uforsvarlige Kjørsel, vil det vist synes rimeligt, at disse alvorligen paamindedes om nøiagtigere at opfylde deres Pligter. (*)Hr. Overskous nyeste originale Arbeide En Bryllupsdags Fataliteter, er nu givet tvende Gange for fuldt Huus, hvortil vel især den Omstændighed, at Fru Heiberg fremtraadte første Gang i denne Saison i dette Stykke, og at Dr. Rygge ligeledes spillede første Gang efter at være vendt tilbage fra den Reise, han for sit Helbreds Skyld har gjort til det sydlige Frankrig, den Aften, da Stykket gaves anden Gang, – væsentlig har bidraget. Endskjøndt enkelte Mishagsyttringer blandede sig i det, især ved den anden Forestilling, sparsomme Bifald, der tildeeltes Stykket, er det dog at vente, at det uden flere Fataliteter vil gaae Abonnenterne rundt. (*)Hr. Pallesen skal nu alligevel have indladt sig paa at debutere 3 Gange og, som der siges, ville Kean, Hamlet og Godset Sternberg blive de Stykker, hvori han vil fremtræde. J de tvende første vil han udføre Titelrollerne. Kan han tilfredsstille Publicums Fordringer og Forventninger i 3de saa forskjelligartede Fag, da maa man vistnok indrømme, at han besidder et saare sjeldent og afgjort Skuespiller-Talent. (?)Hr. Bochsa og Mad. Bishop have nu leiet Stueetagen i forrige Mac Evois Palais i Bredgade, hvilket nu tilhører Mægler Adler og Grosserer Wallich. Da de have leiet det paa flere Maaneder, kan man altsaa vente at beholde dette Kunstnerpar i længere Tid.
Viborger Samler, 1839-10-07
Efter Forlydende ville de give musikalske Soireer, der vistnok ville være kjærkomne for alle Musikyndere, da Theatret desværre, især i Operaen, har saa faa Kræfter at disponere over. Om Hr. Bochsas midlertidige Engagement i afdøde Prof. Sibonis Plads, tales der nu næsten ikke meere, saa at der vel formodentlig ikke bliver noget deraf. Derimod mener man, at Capelmusikus Ring, der for Tiden er udenlands, vil komme til at besætte Sibonis Plads, men man fæster dog ikke Lid til dette Rygte, da Vedkommende dog vel ville erindre, at man gjerne kan være en dygtig Componist og Executeur, uden derfor at være en god Syngelærer. (*)J Morgen Aften (6te Octbr.) giver den nyligt hertil ankomne Bassist Hr. Beletti en Concert. Rygtet nævner ham som en fortrinlig Sanger, og vi have hørt dette Rygte bestyrkes fra en paalidelig Side. J al Fald vil den betydelige Assistance, han faaer af Mad. Bishop, uden Tvivl sikkre ham et talrigt Besøg paa hans Concert. (Berl. Tid.)¬
Viborger Samler, 1839-10-07
J Gaar have 30 Volonteurer paa Frederiks Hospitals chirurgiske Side anholdt om og øieblikkeligen erholdt deres Afsked. Misfornøielse med den Maade, hvorpaa Overchirurgen, Prof. Møller, søgte at overbevise sig om deres Accuratesse i at møde paa Hospitalet om Morgenen, skal have givet Anledningen. (*)
Viborger Samler, 1839-10-07
Vi kunne foreløbigen meddele vore Læsere, at en nye Plan for Classelotteriet allernaadigst er bleven approberet, ifølge hvilken Rabatten af Gevinsterne bortfalder, og at af Gevinsterne ville flere blive større. Ogsaa skal Lotteriet inddeeles i 6 Classer istedetfor 5. (Berl. Tid.)¬
Viborger Samler, 1839-10-07
Man siger, at Thorvaldsen har faaet Breve fra Jtalien, der gjøre hans snare Nærværelse der nødvendig, og at han, desværre, maaskee allerede om 14 Dage forlader os, dog sikkerlig med det Forsæt om føie Tid at see Fædrenelandet igien. (Dagen.)¬
Viborger Samler, 1839-10-07
Hr. Candidat Lehmann har anmodet "Kjøbenhavnspostens" Red. om i sit Blad at optage følgende Erklæring: "At jeg i Forening med Dhrr. Balthasar Christensen, David, Giødwad og Wessel fra 1ste April n. A. agter at udgive et nyt Dagblad under Navn af "Fædrelandets og som Fortsættelse af det af David hidtil under dette Navn redigerede Ugeblad, og at jeg som Følge deraf, herefter ikke vil see mig istand til at levere noget Arbeide til Kjøbenhavnsposten, (noget jeg i Løbet af denne Sommer kun meget sieldent har gjort), seer jeg mig foranlediget til at bekjendtgjøre for dette Blads Orla Lehmann." Læsere. Hertil siger benævnte Blads Redacteur, Hr. J. P. Grune, iblandt Andet, Følgende: "Da Hr. Lehmann troer at see sig foranlediget til at bekjendtgjøre for dette Blads Læsere, at han herefter ikke vil see sig istand til at levere noget Arbeide til Kjøbenhavnsposten, saa kan jeg som sammes nuværende Redacteur naturligviis ikke andet end yttre min Beklagelse over, at denne talentfulde Mand ikke saaledes som tidligere, nu og da vil vælge dette Blad til Organ for sine Anskuelser, men maa derhos dog bemærke, at da Kjøbenhavnsposten, ingenlunde i min Redactionstid har absorberet Hr. Lehmanns Activitet saa kan den heller ikke, og allermindst hvad den gode Villie angaaer, lide noget videre føleligt Tab ved Følgerne af hiin Erklæring; hvorhos jeg endnu troer at burde tilføie, at Antallet af den sande Liberalitets Venner, der ikke lade det beroe ved en tans Jagttagelse og tom Beklagelse, men som derimod stræbe ogsaa ved Hjelv af Pressen efter Evne at modarbeide det Vrange og Slette og udbrede Sandhed og Oplysning, vistnok allerede er saa stort, at den temporaire Taushed, en Enkelt blandt dem maatte paalægge sig selv, ikke længere kan give Anledning til at lade befrygte nogen videre Stillestaaen i Bestræbelsen efter at fremme den gode Sag. J en af vore Avertissements-Tidender læstes nylig følgende Avertissement: En feilfri Hest er at faae tilleie for en Stabsofficeer, der staaer for Skud i Manoeuvre tiden." (*)
Viborger Samler, 1839-10-07
Befordringer og Afgang. Under det danske Cancellie: Den 24de September er Sognepræsten for Græse og Sigerslevvester Menigheder i Sjælland, H. D. Kopp, beskikket til Sognepræst for Ude- og Oppe-Sundbye Menigheder sammesteds, Sognepræst for Fjaltring og Trans Menigheder under Ribe Stift, S. V. Saxtorph, til Sognepræst for Gangsted og Søevind Menig beder under Aarhuus Stift; den 25de September er med deelt allerhøieste Confirmation paa Kaldsbrev for J. Jonsen som Sognepræst for Mødrevalle Klosterkald i Befjords Syssel inden Jslands Nordreamt.
Viborger Samler, 1839-10-07
Reisende med Dampskibet Dania. Fra Aarhuus til Kallundborg: Capitain Jespersen med Frue og 2 Børn, Toldcontrolleur Klein med Frue, Justitsraad Feddersen med Søn, Friherre v. Juel Ryssensteen, Porcellainshandler N. Rømer, Kammerjunker Major v. Bornemann, Vognmand H. Jacobsen, med Kone, Enkefrue Meyer med Datter, Skolediscipel H. Hoffmann, Fru Commandeurinde Stibolt med Kammerjomfrue, Kjøbmand H. C. Krøyer, Kjøbmand F. W. Wellejus, Madame Sommerfeldt, Frue Weide, Boghandler Holm, Cand. philos. Brorson, Baron v. Rosenkrantz, Frøken M.v. Moltke, Gartner A. Lassen, Sukkerhuussvend Osterreichmed Kone og 2 Børn.
Viborger Samler, 1839-10-07
Agger Kanals Skibsliste. Jndk. Den 27de Septbr.: J. Holm, af og til Nyekjøbing fra Altona med Stykgods. – Udg. Den 28de, J. H. Henriksen til Romøe fra Norge med Trælast. Den 29de, N. H. Ankersen fra Holstebroe til Altona med Smør, Copulerede i Viborg Søndresogns Kirke, den 3die October: Fellbereder Claus Handberg og Enkemadame Marie Brondum, født Agerschou.
Viborger Samler, 1839-10-07
AVERTISSEMENTS. Efter et stille bramfrit Liv herneden, indslumrede til det bedre hisset, i Løverdags Morges Kl. 5, Enkemadame Caroline Viirnfeldt, født Mollerup, i sit Alders 4de Aar. I den lange Række af Aar, hun som Enke, berøvet ogsaa sin eneste Søn, henlevede iblandt os hængte hendes Hjerte ved fraværende Slægtninge og Venner og det er til disses Underretning, at dette er nedskrevet af hendes Lavværge. Skive, den 2den October 1839. Thorup.
Viborger Samler, 1839-10-07
Literair Anmelse. Paa P. C. Kabells Forlag er udkommen: bemærkninger over Alheden og dens Colonier af F. C. Carstens, Præst paa Colonien, og faaes hos Forlægeren for 1 Rbd.
Viborger Samler, 1839-10-07
Røgtobakker. Varinas- og St. Domingo Kanaster, samt Portorico faaes hos J. Jensen.
Viborger Samler, 1839-10-07
En Dreng af honet Familie, som er confirmeret og har Lyst til at lære Naalemager=Professionen, kan strax blive antaget i Lære af Naalemager Tørsleff i Skive.
Viborger Samler, 1839-10-07
Placat. Efter Foranstaltning af Skifteretten, bliver den Dødsboet efter Samson Moses Enke & Søn tilhørende Gaard i denne Byes St. Mathiasgaden, med tilliggende Gaardsrum og Have, opbudet til Bortsalg ved 3de Auctioner, der afholdes: Tirsdagen den førstkommende 29de October, hver Dags Tirsdagen den forstkommende 12te November, Formiddag og Tirsdagen den førstkommende 25de f. M. Kl. 9. De 2de første Auctioner afholdes paa Viborg Raadhuus og den 3die i den bortsælgende Gaard. Conditionerne erfares ved Auctionerne og ere forinden til Eftersyn her paa Comptoiret. Denne Bekjendtgjørelse tjener tillige til Efterretning foralle Vedkommende, overeensstemmende med Placat 2de April 1817. Viborg, den 2den October 1839. E. Selmer, const.
Viborger Samler, 1839-10-07
Placat. Fredagen den 11te d. M., Formiddag Kl. 9. bliver, efter Begjering af Arvingerne, foretaget Auction overden Dødsboet efter Oberstlieutnant v. Sehestedt tilhørende Gaard i denne Byes Leonistræde med tilliggende Gaardsrum og Hauge. Auctionen afholdes i Gaarden selv, hvor Conditionerne, der forinden ere til Eftersyn her paa Comptoiret, erfares. Viborg, den 2den Octbr. 1839. Selmer, const.
Viborger Samler, 1839-10-07
Placat. Fredagen d. 11te d. M., Formiddag Kl. 10, og følgende Dag, bliver, efter Begjering af Arvingerne, foretaget Auction i afdøde Oberstlieutnant v. Sehestedts Stervboegaard over Boets Løsøre, bestaaende af Sølv, Plet, Commoder, Sophaer, Senge, Borde, Stole, flere udmærkede gode Speile, Kobber, Messing og Tin, Sengeklæder, Linned og Dækketøi, hvoriblandt et Stykke ganske nyt Dreiels Dækketøi, hvorover trykte Cataloger forinden Auctionen kunne gratis erholdes paa Bogtrykkeriet. Conditionerne erfares ved Auctionen. Viborg, den 2den October 1839. Selmer, const.
Viborger Samler, 1839-10-07
Jfølge taget Bestemmelse ved en Skiftesamling i afdøde Ane Pedersdatters og efterlevende Mand Christian Pedersen Qvosteds Fælledsboe, bliver den dette Boe tilhørende Gaard i Borup Bye, Taarup Sogn, Fiends Herred, Viborg Amt, med paastaaende Bygninger og tilliggende Jordeiendomme af Hartkorn 2 Tdr. 3 Skpr. 2 Fdkr. 1 Alb. og en Kjærparcel af Hartkorn 1 Fdkr. 2 Alb. tilligemed den af Eiendommene indbjergede Høe- og Korn afgrøde, stillet til Bortsalg ved 3de Auctioner, der afholdes saaledes: 1ste Auction den 2de October, 5te November og 2den 3die - - 20de f. M. d. A., hver Dags Formiddag Kl. 10. De 2 første Auctioner foretages paa Viborg Raadhuus og den Tredie i selve Gaarden. Denne Bekjendtgjørelse tjener til Efterretning for Panthaverne i Overeenstemmelse med Placat af 22de April 1817. Fiends Nørlyng Herredscontoir. Viborg, den 20de September 1839.
Viborger Samler, 1839-10-07
J Auctionsdirecteurens Fraværelse, O. M. Thorgersen, cont.
Viborger Samler, 1839-10-07
Subskription. Viborg Stiftstidende" der udgives 4re Gange ugentlig, modtages paa alle kongelige Postcontoirer og her i Byen paa Bogtrykkeriet.
Viborger Samler, 1839-10-08
Kongelig allern, privilegeret. 67 Aarg. No. 142. Liborg Stifts-Tidende. Forsendes med Brevposten i Danmark og Hertugdømmerne. Tirsdagen den 8de October 1839. Denne Tidende, redigeret af Adjunct Reiss og H. Wissing, udgives 4 Gange ugentlig fra det Dons'ske Officin.
Viborger Samler, 1839-10-08
Udenlandske Efterretninger. Orienten. Constantinopel, den 12te Septbr. En mørk, ængstelig Stemning hersker her. Man frygter for Uroligheder, og mener, at Jbrahim vil benytte sig deraf, og nærme sig Hovedstaden. Han skal have truffet Anstalter til at rykke frem, under det Paaskud at forskaffe Hæren en bedre Forpleining. Vel søger Regjeringen at opretholde Orden, men dens Midler ere svage, og hvorledes vilde den endog kun for et Øieblik formaae at holde Stand imod et Angreb inden- og udenfra? De store Magters Repræsentanter søge at sætte Mod i Porten, men Regjeringen vil kun erholde Mod, naar Handlinger træde istedet for Løfter, og dertil er der endnu ingen Udsigt.
Viborger Samler, 1839-10-08
Constantinopel, den 11te Septbr. Det synes, at de belovede Conferencer ikke saasnart ville komme istand meget mere synes Enhver at ville gaae sin egen Vei. Man er kun enig, naar der tales om at opretholde det nye Status quo-System, og ved Forestillinger forhindre Mehemed i at gribe videre om sig. Jngen positiv Virksomhed viser sig. Deraf kommer det, at Consulerne i Alexandria uafladelig opfordres til at fremkomme med nye Forestillinger, for at afholde den gamle Pascha fra nye Voldsomheder. Denne evindelige Laveren uden Bestemthed, denne Gjennemkrydsen af enhver Plan, der kunde gjøre Ende paa Forviklingerne, bebuder, at Conferencerne enten ikke ville komme istand, eller og, at de ville bevirke, eller meget mere sanctionere en Tilstand af en endnu kortere Varighed, end Resultatet af Krigen i 1833. Jndskrænkes Mehemed ikke til Ægypten alene, bliver hans Stilling ligesaa truende, som hidtil. Enten maa Vicekongens Magt. knækkes saaledes, at Porten ikke længere behøver at frygte ham, eller man maa gjøre sig fortrolig med den Tanke, at Porten aldrig kan komme til Kræfter, at det er umuligt at reorgamsere dens Hær, d. er at det osmanske Rige ophører at existere og kortere eller længere Tid. Nuer vel enhver Jllusion forbi om Mehemed Alis egentlige Hensigt, og om den europæiske Garanties Værd Denne Garantie kan kun søges i Tyrkiets indvortes Tilstand, og i dets Forhold til Ægypten, og ikke i Magternes Borgen, hvilke kun ved et Tilfælde og kun foret Øieblik kunne komme til en Enighed, som det næste Tilfælde, det næste Øieblik igjen kan tilintetgjøre. Alt, hvad man nu kunde tilstaae Porten, vil være en Sanctionering af den nuværende Tilstand med ubetydelige Forandringer.
Viborger Samler, 1839-10-08
Wien, den 23de Septbr. Bekræftes de Tildragelser, om hvilke vor Regjering skal have erholdt officiel Underretnining, turde Udsigterne til Fredens Opretholdelse snart formørkes. J Løbet af den halv tvungne, halv frivillige Vaabenhvile søger Mehemed at bevirke Frafald og Opstand i alle Deele af det tyrkiske Rige. Dette, saa slutter man, kan foranledige Rusland til at skride til Fuldbyrdelsen af de Venskabsbeviser, til hvilke Tractaten i Un liar-Skelesst forpligter det, førend Frankerig og England ere istand til at angribe Tractaten. Resultatet af Ægypterens Rænker kan man ikke længere betvivle. Man vil vide med Bestemthed, at Haf Pascha er med 20,000 Md. gaaet over til Jbrahim, og at Mehemed, Pascha af Kone, ligeledes er falden fra Porten. Endelig skal den hele ægyptiske Hær have forladt sin Stilling, og være paa Marschen til Constantinopel. Bekræftes disse rigtignok meget uvisse Rygter, gaaer Jbrahim atter offensivt frem, da er det vistnok vanskeligt at indsee, hvorledes Freden endnu kan opretholdes.
Viborger Samler, 1839-10-08
Jfølge en Efterretning fra Triest troer man der mere end forhen paa en almindelig Krig.
Viborger Samler, 1839-10-08
Venedig, den 22de Septbr. Der circulere her Rygter, der, støttende sig paa Efterretninger fra Constantinopel og Alexandria, bebude en Krig paa Liv og Død imellem England og Rusland. Haf Pascha, Mehemed Pascha og flere af de meest anseete tyrkiske Befalingsmænd skulle have erklæret sig for Ægypterne, og Mehemed Alis kamplystne Søn skal være paa Marschen imod Constantinopel. Paa den anden Side skulle Russerne være beredte paa at drage til Constantinopel for at komme til Hielp, og Englænderne og Franskmændene imødesee kun dette Skridt af Russerne, for at tiltvinge sig Gjennem gangen ved Dardanellerne, og møde Russerne.
Viborger Samler, 1839-10-08
Alexandria, den 7de Septbr. Fra Syrien haves mere bestemte Efterretninger. Omsider har Haf Pascha afkastet Masken, og er gaaet over til Jbrahim Pascha. Frygt for Chosrew synes at have bestemt Hafis til at følge Kaputan Paschas Exempel. En Corvette er afseilet til Syrien for at føre den forrige Seraskier hertil.